一行七人，叫左石頭飯、炸雞、炒年糕、紫菜包飯同燒肉。泡菜嗰啲小食可以任食，又多款，好吸引。炸雞同炒年糕都好辣，我冇食好多。紫菜包飯今次叫左牛肉，好好食，麻油味香。今晚嘅重點係呢個4-5人份嘅燒肉！呢度啲肉餣得好好味，甜甜地，包埋生菜同泡菜一齊食真係好正。蒜頭、洋蔥同菇都可以燒，夾埋啲肉一齊食冇咁膩。燒蝦又係另一推介，呢度啲蝦好新鮮，肉質彈牙，就算好飽都要食兩隻。臨尾仲送左碟橙黎，好甜。呢間野嘅感覺好韓國，冰水、熱水、熱茶任斟，整體感覺唔錯。